User:Pmanderson/Dies


 * Diēs irae, diēs illa ,
 * Solvet saeclum in favillā ;
 * Teste David cum Sibyllā.


 * Quantus tremor est futūrus,
 * Quando jūdex est ventūrus,
 * Cuncta strictē discussūrus.


 * Tuba mirum spargēns sonum,
 * Per sepulcra regiōnum,
 * Cōget omnēs ante thronum.


 * . Mors stupēbit et nātūra,
 * Cum resurget crēatūra,
 * Judicānti responsūra.


 * Liber scriptus proferētur,
 * In quō tōtum continētur,
 * Unde mundus jūdicētur.


 * Jūdex ergō cum sedēbit,
 * Quidquid latet, apparēbit,
 * Nil inultum remanēbit.


 * Quid sum miser tunc dictūrus,
 * Quem patrōnum rogatūrus?
 * Quum vix jūstus sit sēcūrus.


 * Rēx tremendae majestatis,
 * Quī salvandōs salvās grātīs,
 * Salvā mē fons pietatis.


 * Recordāre, Jēsū pie,
 * Quod sum causa tuae viae;
 * Nē mē perdās illā diē.


 * Quaerēns mē sedisti lassus,
 * Redēmisti crucem passus;
 * Tantus labōr nōn sit cassus.


 * Jūste jūdex ultiōnis,
 * Donum fac remissiōnis
 * Ante diem ratiōnis.


 * Ingemīscō tanquam reus,
 * Culpā rubet vultus meus.
 * Supplicanti parce Deus.


 * Quī Mariam absolvistī
 * Et latrōnem exaudistī,
 * Mihi quoque spem dedistī.


 * Precēs meae nōn sunt dignae,
 * Sed tū bonus fac benigne,
 * Ne perenni cremer igne.


 * Inter ovēs locum praestā,
 * Et ab haedīs mē sequestrā,
 * Statuēns in parte dextrā.


 * Confutātīs maledictīs,
 * Flammīs acribus addictīs ;
 * Vocā mē cum benedictīs.


 * Ōrō supplex et acclīnis,
 * Cor contritum, quasi cinis :
 * Gere curam meī finis.


 * Lacrymōsa diēs illa,
 * Quā resurget ex favillā,
 * Judicandus homo reus.
 * Huic ergō parce Deus !


 * Pie Jēsū Domine !
 * Dona eīs requiem.


 * AMĒN.